Randy Schekman

Randy Wayne Schekman (* 30. december 1948, Saint Paul, Minnesota, USA) je americký bunkový biológ a biochemik na Kalifornskej univerzite v Berkeley a v období 20062011 šéfredaktor Proceedings of the National Academy of Sciences, oficiálneho časopisu Národnej akadémie vied. V roku 2011 bolo zverejnené, že sa stane editorom otvoreného časopisu eLife, vydávaného od roku 2012 Lekárskym inštitútom Howarda Hughesa, Spoločnosťou Maxa Plancka a trustom Wellcome.

Roku 1992 bol zvolený za člena Národnej akadémie vied. V roku 1999 potom zastával funkciu prezidenta Americkej spoločnosti pre bunkovú biológiu. Spoločne s Jamesom Rothmanom dostal roku 2002 Laskerovu cenu. Opäť s Rothmanom a tiež s Thomasom Südhofom sa v roku 2013 stal držiteľom Nobelovej ceny za fyziológiu alebo medicínu, keď bol ocenený ich prínos na poli poznania mechanizmu regulácie vezikulárneho transportu.

 Vzdelanie 
Bakalársky stupeň vysokoškolského vzdelania získal v roku 1971 na Kalifornskej univerzite v Los Angeles v obore molekulárnej biológie (B.A.). Tretí ročník strávil na študijnom výmennom pobyte na škótskej University of Edinburgh.

Postgraduálne štúdium biochémie dokončil roku 1974 na Stanfordovej univerzite (Ph.D.), keď sa pod vedením nositeľa Nobelovej ceny Arthura Kornberga zaoberal výskumom replikácie DNA.

 Vedecká činnosť 
V rokoch 19741976 absolvoval postdoktorandskú stáž v laboratóriu Kalifornskej univerzity v San Diegu, ktorá sa sústredila na bunkovú membránu v cicavčích bunkách. Od roku 1976 pôsobí na Kalifornskej univerzity v Berkeley, konkrétne pracuje v Ústave molekulárnej a bunkovej biológie Biochemickej sekcie (Division of Biochemistry and Molecular Biology, Department of molecular and Cell Biology at the University of California, Berkeley). Vo svojom laboratóriu vykonáva výskum membránových procesov na molekulárnej úrovni a venuje sa tiež vezikulárnemu transportu v eukaryotických bunkách a u jednobunkových mikroorganizmov kvasiniek. Predtým na Kalifornskej univerzite prednášal. V roku 1984 sa habilitoval a o päť rokov neskôr získal riadnu profesúru v odboroch molekulárnej a bunkovej biológie.

Od roku 1991 je tiež členom Lekárskeho inštitútu Howarda Hughesa (Howard Hughes Medical Institute) v marylandskom Chevy Chase

 Referencie 

 Iné projekty 

 Externé odkazy 
 Randy Schekman 

 Zdroj 

Kategória:Biológovia USA
Kategória:Biochemici USA
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Nositelia Nobelovej ceny za fyziológiu alebo medicínu
Kategória:Absolventi Yale University
Kategória:Osobnosti USA židovského pôvodu
Kategória:Osobnosti zo Saint Paul (Minnesota)
Kategória:Absolventi Stanford University
Kategória:Členovia American Academy of Arts and Sciences